Lambertseter videregående skole

# Referat driftsstyremøte 10.5.2021

|  |  |
| --- | --- |
| **Til stede:** | Kjell Ribert (leder), Rune Eriksen, Hilde Marit Kvile, Sahra Yusuf (elevrådsleder), Leyla Yedicam (organisatorisk leder), Morten Stigen (A), Hanne Sundelin-Sagdahl (A), Jørgen Øverås (V), Siv Jacobsen (L), Roy Dorholt (L) |
| **Møtegruppe:** | Driftsstyret |
| **Møtested:** | Nettmøte i Teams |
| **Møtetid:** | **10. mai 2021, klokken 17:00** |
| **referent:** | Roy Dorholt |

|  |
| --- |
|  |

# **Sak 17/21 – Godkjenning av dagsorden og godkjenning av referat fra møtet 08.03.2021**

**Vedtak:** Driftsstyret godkjenner dagsorden og referat fra møtet 8.3.21

# **Sak 18/21 – Medarbeiderundersøkelsen 2021 (orienteringssak)**

Siv Jacobsen orienterte om resultater fra medarbeiderundersøkelsen vår 2021 og hvordan skolen arbeider med resultatene:

* Utmerker oss positivt på mestringsklima sammenlignet med snitt tjenester Norge
* Ligger under snitt på relevant kompetanseutvikling og opplevelsen av autonomi sammenlignet med snitt tjenester Norge
* Sammenligner vi oss med oss selv de siste to gangene undersøkelsen ble gjennomført, har resultatet gått mest ned på autonomi, mestringsorientert ledelse og relevant kompetanseutvikling.
* Vi har et godt resultat på prososial motivasjon

Kommentarer fra DS:

* Hvordan hindre at undersøkelsen blir kun en papirtiger?
* Språkbruken i undersøkelsen kunne vært mer konkret
* Viktig å bruke begrepene i undersøkelsene som utgangspunkt i gode samtaler om arbeidsmiljø i utviklingsarbeidet videre.

**Vedtak**: Driftsstyret tar saken til orientering

# **Sak 19/21 – Status økonomi 1. tertial (orienteringssak)**

Siv Jacobsen orienterte om status økonomi 1. tertial

* Regnskapet viser et mindreforbruk på 50 0000 pr april. Dette er inkludert alle prosjektnumre.
* Utgifter relatert til pandemien føres på et eget prosjektnummer, og her har vi et merforbruk på ca 1,2 MNOK. Dette er lovet at skolen skal få refundert. Utgiftene vil fortsette å løpe på dette prosjektet fremover, da det blant annet er koblet til lønn koronaverter, ekstra undervisning i matematikk og massetesting.
* Vi har et merforbruk på lønn, men det er koblet til frikjøp og langtidssykefravær. Dette er midler vi får refundert. Hvis vi hensyntar dette, er vi noenlunde i balanse i regnskapet.

Kommentarer fra DS:

* Hvordan ser skolen på å få refundert midler? Skolen regner med at vi får refundert ekstra midler brukt på grunn av bestemmelser fra skoleeier knyttet til pandemien.

**Vedtak**: Driftsstyret tar saken til orientering

# Sak 20/21- Innføring av nytt skoleadministrativt system Visma In School – VIS, august 2021 (orienteringssak)

Roy Dorholt orienterte om innføring av nytt skoleadministrativt system Visma InSchool:

* Hva Visma InSchool er
* Organiseringen av innføringen av systemet lokalt på skolen
* Hvilke fordeler og ulemper vi ser med systemet
* Hvordan prosessen blir videre

Kommentarer fra DS:

* Visma må være der for å hjelpe oss, ikke styre oss
* Mange ansatte er bekymret for at systemet vil snu opp ned på lærerhverdagen
* Viktig at skolen evaluerer hvordan systemet slår ut med jevne mellomrom neste skoleår

**Vedtak**: Driftsstyret tar saken til orientering

# **Sak 21/21 – Statusrapport fra elever, ansatte og ledelsen (orienteringssak)**

Representanter fra elevene orienterte om status elever:

* Redegjorde for bytte av kohorter og viktigheten av dette, nye munnbind med skolens logo ble godt mottatt av skolens elever, fravær av eksamen som har ført til mer fleksibel vurderingsplan, deltagelse i Lambert 2023-møter hvor elevstemmen ble hørt og bruk av sosiale medier til å gjøre perioden med hjemmeundervisning bedre for elever.

Representant fra de kommunalt ansatte orienterte om status ansatte:

* Trekker fram gleden ved at folk er tilbake på skolen

Representant fra de pedagogisk ansatte orienterte om status ansatte:

* Pedagoger får være med å bestemme hvordan siste skoleuke skal se ut, har nok vært litt mindre stress i sluttvurderingen nå som eksamen er avlyst, medfører også en bedre vurdering der elevstemmen er mer med. Elevrepresentant bekrefter bildet at dialogen rundt sluttvurdering har vært bedre. Lærere er også bekymret for innføringen av Visma.

Representanter fra ledelsen orienterte om status ledelsen:

* Har vært to ledere færre i perioden fra forrige DS grunnet permisjoner. Flere store prosesser og prosjekter som skolen håndterer. Blant annet Lambert 2023, massetesting og skifte av «trafikklys» tilknyttet smittevern, innføringen av Visma InSchool og oppfølging av medarbeiderundersøkelsen som kommer på toppen av å avslutte og forberede nytt skoleår.

Kommentarer fra DS:

* Fint å høre at elevstemmen blir tydelig i flere prosesser. Etterspør at dette skjer i flere store prosesser.
* DS lurer på om det blir utsettelse av Lambert 2023
* Fremstår som skolens ledelse klarer å prioritere det som er viktigst.

**Vedtak**: Driftsstyret tar saken til orientering

# **Sak 22/21 – Evaluering av møtet v/ driftsstyrets leder.**

Kommentarer fra medlemmene av DS

* Lærer mye om drift av videregående skole
* Fint og effektivt møte. Likte å lære om Visma.
* Sakene var administrative. Virker som de vet hva de driver med.
* Viktig for å speile driften med elevrepresentanter og driftsstyremedlemmer utenfor skolen.
* Ønske om mer dynamikk i møtet. Mer drøfting.